CELEX: 32021D0913
Language: lv
Date: 2021-06-03 00:00:00
Title: Komisijas Īstenošanas lēmums (ES) 2021/913 (2021. gada 3. jūnijs) par sadzīves trauku mazgāšanas mašīnu saskaņotajiem standartiem, kas izstrādāti Regulas (ES) 2019/2022 un Deleģētās regulas (ES) 2019/2017 īstenošanas vajadzībām

7.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 199/13
               
            
         KOMISIJAS ĪSTENOŠANAS LĒMUMS (ES) 2021/913
         (2021. gada 3. jūnijs)
         par sadzīves trauku mazgāšanas mašīnu saskaņotajiem standartiem, kas izstrādāti Regulas (ES) 2019/2022 un Deleģētās regulas (ES) 2019/2017 īstenošanas vajadzībām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2009/125/EK (2) 9. panta 2. punktu dalībvalstīm ražojums jāuzskata par atbilstīgu visām piemērojamā īstenošanas pasākuma attiecīgajām prasībām, ja attiecībā uz to ir piemēroti saskaņotie standarti, kuri attiecas uz šādu pasākumu un kuru atsauces numuri ir publicēti Eiropas Savienības Oficiālajā Vēstnesī. Komisijas Regulas (ES) 2019/2022 (3) 4. pantā un tās III pielikumā noteiktas attiecīgās mērījumu un aprēķinu prasības sadzīves trauku mazgāšanas mašīnām.
                  
               
                     (2)
                  
                  
                     Saskaņā ar Eiropas Parlamenta un Padomes Regulas (ES) 2017/1369 (4) 13. pantu pēc tam, kad, ievērojot minētās regulas 16. pantu, ir pieņemts deleģētais akts, kurā noteiktas konkrētas marķējuma prasības, Komisijai Eiropas Savienības Oficiālajā Vēstnesī jāpublicē atsauces uz saskaņotajiem standartiem, kas atbilst attiecīgajām deleģētajā aktā noteiktajām mērījumu un aprēķinu prasībām. Ja ražojuma atbilstības novērtēšanā tiek piemēroti šādi saskaņotie standarti, tiek pieņemts, ka modelis atbilst attiecīgajām deleģētajā aktā noteiktajām mērījumu un aprēķinu prasībām. Komisijas Deleģētās regulas (ES) 2019/2017 (5) 3. pantā un tās IV pielikumā ir noteiktas mērījumu un aprēķinu prasības sadzīves trauku mazgāšanas mašīnām.
                  
               
                     (3)
                  
                  
                     Ar Īstenošanas lēmumu C(2020) 4329 (6) Komisija Eiropas Standartizācijas komitejai (CEN), Eiropas Elektrotehniskās standartizācijas komitejai (Cenelec) un Eiropas Telesakaru standartu institūtam (ETSI) iesniedza pieprasījumu Regulas (ES) 2019/2022 un (ES) 2019/2023 un Deleģētās regulas (ES) 2019/2017 un (ES) 2019/2014 īstenošanas vajadzībām pārskatīt spēkā esošos saskaņotos standartus par sadzīves trauku mazgāšanas mašīnām, sadzīves veļas mazgāšanas mašīnām un sadzīves veļas mazgāšanas un žāvēšanas mašīnām.
                  
               
                     (4)
                  
                  
                     Pamatojoties uz Īstenošanas lēmumā C(2020) 4329 izteikto pieprasījumu, Cenelec izstrādāja saskaņoto standartu EN 60436:2020, lai ņemtu vērā zinātnes un tehnikas attīstību. Cenelec pieņēma arī minētā standarta grozījumu EN 60436:2020/A11:2020 un labojumu EN 60436:2020/AC:2020-6.
                  
               
                     (5)
                  
                  
                     Komisija kopā ar Cenelec ir novērtējusi, vai saskaņotais standarts EN 60436:2020, kas grozīts ar EN 60436:2020/A11:2020 un labots ar EN 60436:2020/AC:2020-6, atbilst Īstenošanas lēmumā C(2020)4329 izteiktajam pieprasījumam.
                  
               
                     (6)
                  
                  
                     Saskaņotais standarts EN 60436:2020, kas grozīts ar EN 60436:2020/A11:2020 un labots ar EN 60436:2020/AC:2020-6, atbilst Regulā (ES) 2019/2022 un Deleģētajā regulā (ES) 2019/2017 noteiktajām prasībām, uz kurām to paredzēts attiecināt.
                  
               
                     (7)
                  
                  
                     Ir jāprecizē, kuras standartu versijas, kas minētas standarta EN 60436:2020 3. punktā “2. punkta “Normatīvās atsauces” grozījums”, jāpiemēro atbilstības prezumpcijas nolūkā.
                  
               
                     (8)
                  
                  
                     ZZA.1 tabulas sleja “Piezīmes*” standartā EN 60436:2020 Deleģētās regulas (ES) 2019/2017 vajadzībām un ZZB.1 tabulas sleja “Piezīmes*” standartā EN 60436:2020 Regulas (ES) 2019/2022 vajadzībām būtu jāizslēdz no publicēšanas, jo trūkst konsekvences starp minētajām slejām un prasībām standarta galvenajā normatīvajā daļā un juridiskās nenoteiktības dēļ, kas izriet no minēto sleju zemsvītras piezīmē iekļautās atbilstības prezumpcijas juridisko seku interpretācijas.
                  
               
                     (9)
                  
                  
                     Tāpēc atsauci uz saskaņoto standartu EN 60436:2020, kas grozīts ar EN 60436:2020/A11:2020 un labots ar EN 60436:2020/AC:2020-6, Eiropas Savienības Oficiālajā Vēstnesī ir lietderīgi publicēt ar ierobežojumu.
                  
               
                     (10)
                  
                  
                     Saskaņotais standarts EN 60436:2020 aizstāj saskaņoto standartu EN 50242:2016, kas publicēts ar Komisijas paziņojumu 2016/C 416/05 (7). Tāpēc ir lietderīgi minēto paziņojumu atcelt.
                  
               
                     (11)
                  
                  
                     No dienas, kad atsauce uz šādu standartu ir publicēta Eiropas Savienības Oficiālajā Vēstnesī, šāda standarta ievērošana ļauj izdarīt pieņēmumu par atbilstību attiecīgajām Savienības saskaņošanas tiesību aktu prasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības Oficiālajā Vēstnesī ar ierobežojumu tiek publicēta atsauce uz sadzīves trauku mazgāšanas mašīnu energomarķējuma saskaņoto standartu, kas izstrādāts Deleģētās regulas (ES) 2019/2017 īstenošanas vajadzībām un norādīts šā lēmuma I pielikumā.
            Ar šo Eiropas Savienības Oficiālajā Vēstnesī ar ierobežojumu tiek publicēta atsauce uz sadzīves trauku mazgāšanas mašīnu ekodizaina saskaņoto standartu, kas izstrādāts Deleģētās regulas (ES) 2019/2022 īstenošanas vajadzībām un norādīts šā lēmuma II pielikumā.
         
         
            2. pants
            Paziņojumu 2016/C 416/05 atceļ.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 3. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2009/125/EK (2009. gada 21. oktobris), ar ko izveido sistēmu, lai noteiktu ekodizaina prasības ar enerģiju saistītiem ražojumiem (OV L 285, 31.10.2009., 10. lpp.).
         
            (3)  Komisijas Regula (ES) 2019/2022 (2019. gada 1. oktobris), ar ko saskaņā ar Eiropas Parlamenta un Padomes Direktīvu 2009/125/EK nosaka ekodizaina prasības sadzīves trauku mazgāšanas mašīnām, groza Komisijas Regulu (EK) Nr. 1275/2008 un atceļ Komisijas Regulu (ES) Nr. 1016/2010 (OV L 315, 5.12.2019., 267. lpp.).
         
            (4)  Eiropas Parlamenta un Padomes Regula (ES) 2017/1369 (2017. gada 4. jūlijs), ar ko izveido energomarķējuma satvaru un atceļ Direktīvu 2010/30/ES (OV L 198, 28.7.2017., 1. lpp.).
         
            (5)  Komisijas Deleģētā regula (ES) 2019/2017 (2019. gada 11. marts), ar ko attiecībā uz sadzīves trauku mazgāšanas mašīnu energomarķējumu papildina Eiropas Parlamenta un Padomes Regulu (ES) 2017/1369 un atceļ Komisijas Deleģēto regulu (ES) Nr. 1059/2010 (OV L 315, 5.12.2019., 134. lpp.).
         
            (6)  Komisijas Īstenošanas lēmums C(2020) 4329 (2020. gada 1. jūlijs) par standartizācijas pieprasījumu Eiropas Standartizācijas komitejai, Eiropas Elektrotehnikas standartizācijas komitejai un Eiropas Telesakaru standartu institūtam attiecībā uz ekodizaina un energomarķējuma prasībām sadzīves trauku mazgāšanas mašīnām, sadzīves veļas mazgāšanas mašīnām un sadzīves veļas mazgāšanas un žāvēšanas mašīnām Komisijas Regulas (ES) 2019/2022 un (ES) 2019/2023 un Komisijas Deleģētās regulas (ES) 2019/2017 un (ES) 2019/2014 īstenošanas vajadzībām.
         
            (7)  Komisijas paziņojums par to, kā īstenojama Komisijas Regula (ES) Nr. 1016/2010, ar ko Eiropas Parlamenta un Padomes Direktīvu 2009/125/EK īsteno attiecībā uz ekodizaina prasībām sadzīves trauku mazgāšanas mašīnām, un par Komisijas Deleģēto regulu (ES) Nr. 1059/2010, ar ko papildina Eiropas Parlamenta un Padomes Direktīvu 2010/30/ES attiecībā uz sadzīves trauku mazgāšanas mašīnu energomarķējumu (Saskaņoto standartu nosaukumu un numuru publicēšana saskaņā ar Savienības saskaņošanas tiesību aktiem) (OV C 416, 11.11.2016., 14. lpp.).
      
      
         
            I PIELIKUMS
            Atsauce uz saskaņoto standartu, kas izstrādāts Deleģētās regulas (ES) 2019/2017 īstenošanas vajadzībām
            
                        EN 60436:2020
                        Mājsaimniecības elektriskās trauku mazgājamās mašīnas. Veiktspējas mērīšanas metodes
                        EN 60436:2020/A11:2020
                        EN 60436:2020/AC:2020-6
                        Ierobežojumi:
                        
                                    a)
                                 
                                 
                                    2. punkta “Normatīvās atsauces” vajadzībām piemēro šādas saskaņoto standartu versijas:
                                    
                                                i)
                                             
                                             
                                                EN 50564:2011;
                                             
                                          
                                                ii)
                                             
                                             
                                                EN 50643:2018, kas grozīts ar EN 50643:2018/A1:2020;
                                             
                                          
                                                iii)
                                             
                                             
                                                EN 60704-2-3:2019;
                                             
                                          
                                                iv)
                                             
                                             
                                                EN 60704-2-3:2019, kas grozīts ar EN 60704-2-3:2019/A11:2019;
                                             
                                          
                                                v)
                                             
                                             
                                                EN 60705:2015, kas grozīts ar EN 60705:2015/A2:2018;
                                             
                                          
                                                vi)
                                             
                                             
                                                EN 60734:2012;
                                             
                                          
                                                vii)
                                             
                                             
                                                ISO 607:1980;
                                             
                                          
                              
                                    b)
                                 
                                 
                                    šī publikācija neattiecas uz ZZA.1. tabulas sleju “Piezīmes*”.
                                 
                              
                  
      
      
         
            II PIELIKUMS
            Atsauce uz saskaņoto standartu, kas izstrādāts Regulas (ES) 2019/2022 īstenošanas vajadzībām
            
                        EN 60436:2020
                        Mājsaimniecības elektriskās trauku mazgājamās mašīnas. Veiktspējas mērīšanas metodes
                        EN 60436:2020/A11:2020
                        EN 60436:2020/AC:2020-6
                        Ierobežojumi:
                        
                                    a)
                                 
                                 
                                    2. punkta “Normatīvās atsauces” vajadzībām piemēro šādas saskaņoto standartu versijas:
                                    
                                                i)
                                             
                                             
                                                EN 50564:2011;
                                             
                                          
                                                ii)
                                             
                                             
                                                EN 50643:2018, kas grozīts ar EN 50643:2018/A1:2020;
                                             
                                          
                                                iii)
                                             
                                             
                                                EN 60704-2-3:2019;
                                             
                                          
                                                iv)
                                             
                                             
                                                EN 60704-2-3:2019, kas grozīts ar EN 60704-2-3:2019/A11:2019;
                                             
                                          
                                                v)
                                             
                                             
                                                EN 60705:2015, kas grozīts ar EN 60705:2015/A2:2018;
                                             
                                          
                                                vi)
                                             
                                             
                                                EN 60734:2012;
                                             
                                          
                                                vii)
                                             
                                             
                                                ISO 607:1980;
                                             
                                          
                              
                                    b)
                                 
                                 
                                    šī publikācija neattiecas uz ZZB.1. tabulas sleju “Piezīmes*”.